Document ID: 31998R0383

KOMMISSIONENS FORORDNING (EF) Nr. 383/98 af 18. februar 1998 om ændring af forordning (EØF) nr. 1481/86 om bestemmelse af priserne for ferske eller kølede lammekroppe, der konstateres på Fællesskabets repræsentative markeder, og om registrering af priserne for visse andre fårekroppekvaliteter i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1589/96 (2), særlig artikel 4, stk. 5, og
ud fra følgende betragtninger:
Kommissionens forordning (EØF) nr. 1481/86 (3), senest ændret ved forordning (EF) nr. 2617/97 (4), indeholder regler for bestemmelse af priserne for ferske eller kølede lammekroppe på Fællesskabets repræsentative markeder og for registrering af priserne for visse andre fårekroppekvaliteter på Fællesskabets repræsentative markeder;
de koefficienter, der anvendes ved beregning af priserne for fårekroppe på Fællesskabets repræsentative markeder, blev justeret under hensyn til de tal, der foreligger for fåreproduktionen; denne tilpasning blev foretaget ved forordning (EF) nr. 2617/97; for Irlands vedkommende gav en materiel fejl dog anledning til en forkert tilpasning af den koefficient, der anvendes for et repræsentativt marked; denne koefficient bør følgelig berigtiges; med hensyn til Sverige blev der som følge af en materiel fejl ikke fastsat nogen koefficient; denne koefficient bør derfor indføjes;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -
UDSTEDT FØLGENDE FORORDNING:
Artikel 1
I forordning (EØF) nr. 1481/86 foretages følgende ændringer:
1) I bilag II, litra G, punkt 1, litra b), fastsættes den vejningskoefficient, der gælder for markedet i Enniscorthy, til 17 % i stedet for 12 %.
2) I bilag II, litra O, punkt 2, fastsættes vejningskoefficienten til 100 %.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra begyndelsen af produktionsåret 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. februar 1998.

Labels: 2
17